Lav et referat af nedenstående tekst:

Tekst:
Det blev til en 3. plads for Team Concordia Forsikring Himmerlands rytter Morten Øllegaard efter 183 flade kilometer på cyklen i Post Cuppens 4. afdeling i Roskilde. Selvom Team Concordia ikke var repræsenteret i næstsidste omgang blandt de fem forreste i løbet, så fik de alligevel ved 1000 meter-mærket lukket hullet til de førende fem ryttere med Morten Øllegaard. Det endte med en sejr til Team Saxo Bank-Tinkoff Banks Michael Mørkøv og en andenplads til Kristian Haugaard Jensen fra Team Tre-For. - Vi kørte egentlig som vi havde aftalt, men skulle dog have haft en rytter eller to mere med i udbruddet. Jeg fik desværre ikke placeret mig helt rigtigt i afslutningen. Vi havde aftalt, at holdet skulle køre mig frem i spurten, men mine holdkammerater var nødsaget til at bruge krudtet og fyre den af i front til sidst, ellers havde vi ikke hentet de 5 forreste, så alt taget i betragtning er jeg egentlig ganske godt tilfreds med tredjepladsen i dag, siger Morten Øllegaard. Han ligger nu på en samlet 3. plads. Den sidste afdeling køres i Odder den 9. september.

Referat:
Team Concordia Forsikring Himmerland fik en rytter på podiet i Post-Cuppens 4. afdeling i Roskilde.